cyanic-selkie/wikianc huggingface dataset:
యింగ్‌కియోంగ్
ఆర్థిక వ్యవస్థ
యింగ్కియాంగ్ పట్టణవాసులు ప్రాథమిక జీవనోపాధి కోసం సాధారణంగా ఎక్కువ భాగం వ్యవసాయంపై ఆధారపడ్డారు.వాణిజ్య ప్రయోజనం కోసం వ్యవసాయంతో పాటు పండ్లు,కూరగాయల పండిస్తారు.దీనికి స్థానిక పరిపాలన మిడ్ (మిషన్ ఫర్ ఇంటిగ్రేటెడ్ డెవలప్‌మెంట్ ఆఫ్ హార్టికల్చర్) ద్వారా వ్యవసాయ రైతు సంక్షేమ మంత్రిత్వ శాఖ,భారత ప్రభుత్వం ప్రోత్సాహం లభిస్తుంది. ఎగువ సియాంగ్‌లో వ్యవసాయంలో నిమగ్నమైన గృహాలలో మొత్తం 69 శాతం, యింగ్‌కియాంగ్ పట్టణ నివాస ప్రాంతంలో అత్యధికంగా పట్టణ వ్యవసాయ కుటుంబాలు ఉన్నాయి. పంట అందిన తరువాత వ్యర్థాలను నరికి, తగులబెట్టే (స్లాష్, బర్న్) పద్ధతిలో ఉన్న పంటలను సాగు చేస్తారు.కొండప్రాంతాలపై మెట్లవలె కట్టిన సమమైన ప్రదేశాలలో (టెర్రస్ వ్యవసాయం) వ్యవసాయం చాలా ఎక్కువ ప్రాంతాలలో ఉంటుంది.సాధారణంగా వరి,మొక్కజొన్న,చిరుధాన్యాలు వీరి ప్రధాన ఆహార పంటలు.పసుపు,చెరకు వంటి వాణిజ్య పంటలను కూడా తక్కువ ప్రాంతాలలో పండిస్తారు. వ్యవసాయ ఉత్పత్తులతో పాటు,"ముర్హా" అని పిలువబడే నేసిన వెదురు బల్లలు వంటి హస్తకళలు అక్కడి మార్కెట్లో సర్వసాధారణం.నారింజ,పైనాపిల్ వంటి కాలానుగుణ పండ్ల సాగు సాధారణం, అనుకూలమైన సాగు,మిగులు ఉత్పత్తి కాలంలో,అవి స్థానిక మార్కెట్లలో, పసిఘాట్లోని పట్టణం వెలుపల అమ్మకానికి రవాణా చేయబడతాయి.చేపల పెంపకం స్థానికులకు ఉపాధి కల్పించడానికి,రాష్ట్రానికి ఆదాయాన్ని సంపాదించడానికి కేంద్ర ప్రాయోజిత ఎఫ్‌ఎఫ్‌డిఎ (చేప రైతుల అభివృద్ధి సంస్థ ) కార్యక్రమం కింద దీనిని ప్రోత్సహింపబడుతుంది. ఆది తెగ 'ఎగిన్' అని పిలువబడే ఒక ప్రత్యేకమైన సాంప్రదాయ బుట్టను తయారు చేయడంలో ఇక్కడి ప్రజలకు నైపుణ్యం ఉంది.బియ్యం,ఎండిన కలప, ఇతర తినదగిన, వ్యవసాయ ఉత్పత్తులు గృహ వస్తువులను అతిధుల ఇండ్లకుతీసుకువెళ్ళడానికి స్థానికులు దీనిని తరచుగా ఉపయోగిస్తారు.
జనాభా
2011 భారత జనాభా లెక్కల ప్రకారం, ఈ పట్టణంలో మొత్తం జనాభా 8,573 మంది ఉన్నారు. అందులో పురుష జనాభా 4,381, స్త్రీల జనాభా 4,192 మంది ఉన్నారు.0 నుండి 6 సంవత్సరాల వయస్సులోపు పిల్లలు 1,139 మంది ఉన్నారు.శ్రామిక జనాభా మొత్తం 3,787 మంది,అందులో పురుష శ్రామిక జనాభా 2,221 మందికాగా, మహిళా శ్రామిక జనాభా 1,566 మంది ఉన్నారు.. పట్టణ అక్షరాస్యత రేటు 64%. స్త్రీల అక్షరాస్యత రేటు 44.89%, పురుషుల అక్షరాస్యత రేటు 55%. పట్టణ పరిధిలో ఎక్కువ వయస్సు పైబడి పని చేయని జనాభా 4,786 మంది కలిగి ఉన్నారు.ఆది ఈ ప్రాంతంలో మాట్లాడే ప్రధాన మాండలికం.విభిన్న ప్రసంగం ఉన్న వ్యక్తులతో లేదా ఆది మాట్లాడని వ్యక్తులతో కమ్యూనికేట్ చేయడానికి హిందీ భాషను సాధారణంగా ఉపయోగిస్తారు.
మతం
2001 జనాభా లెక్కల ప్రకారం క్రింది పట్టికలోమతాలు వారిగా ఉన్న జనాభా వివరాలను చూపిస్తుంది.
కనెక్టివిటీ
ఈ పట్టణం అరుణాచల్ ప్రదేశ్ నుండి జాతీయ రహదారి 52 ద్వారా పసిఘాట్ నుండి ఇటానగర్ వరకు,జాతీయ రహదారి 513 ద్వారా దేశంలోని మిగిలిన ప్రాంతాలకు అనుసంధానించబడి ఉంది.రవాణా మార్గాల్లో సుమో (టాక్సీ) సేవలు ఎపిఎస్‌టి (అరుణాచల్ ప్రదేశ్ రాష్ట్ర రవాఁణా సంస్థ) బస్సు సర్వీసులు ఉన్నాయి. ప్రత్యక్ష వైమానిక అనుసంధానం లేదు.అంతకుముందు డిబ్రూగర్ లోని మోహన్‌బరి విమానాశ్రయానికి పరిమితం చేయబడింది. యింగ్కియోంగ్ చేరుకోవడానికి సమీప విమానాశ్రయం 2018 లో పసిఘాట్ పట్టణంలో కొత్తగా నిర్మించిన విమానాశ్రయం. పట్టణానికి చేరుకోవడానికి పసిఘాట్, ఇటానగర్ అస్సాం నుండి హెలికాప్టర్ సేవలు అందుబాటులో ఉన్నాయి. పట్టణంలో రెండు హెలిపోర్ట్‌లు ఉన్నాయి.ఒకటి సియాంగ్ సమీపంలో,మరొకటి యింగ్‌కియాంగ్‌లోని జిల్లా కలెక్టర్ కార్యాలయానికి ఎదురుగా హెలికాప్టర్ ల్యాండింగ్ సేవలను వినియోగించుకోవటానికి సులభతరం చేస్తున్నాయి. యింగ్‌కియాంగ్‌ పట్టణానికి అస్సాం రాష్ట్రం,జోనాయి జిల్లాలోని ముర్కాంగ్సెలెక్ రైల్వే స్టేషన్ నుండి పసిఘాట్ ద్వారా యింగ్‌కియాంగ్‌ పట్టణానికి చేరుకోవచ్చు
alt=|thumb| ఎగువ సియాంగ్‌లోని పాలియుల్ మొనాస్టరీ thumb|220x220px| సియాంగ్ నదిపై గాంధీ వంతెన (తాత్కాలిక స్వింగింగ్ వంతెన), చెరకు, వెదురుతో తయారు చేయబడింది. ఇది సియాంగ్ నదికి ప్రధాన పర్యాటక ఆకర్షణ
వెలుపలి లంకెలు
వర్గం:Coordinates on Wikidata
రమాకాంత్ సరబు
రమాకాంత్ సరబు (జూన్ 20, 1955 - ఫిబ్రవరి 11, 2021) తెలంగాణ రాష్ట్రానికి చెందిన సేంద్రీయ రసాయన శాస్త్రవేత్త. మధుమేహంలో పరిశోధనలు, రచనలతో పేరొందాడు. ప్రత్యేకంగా టైప్ 2 డయాబెటిస్‌కు చికిత్సగా గ్లూకోకినేస్ యాక్టివేషన్లో పనిచేశాడు.
జననం, విద్య
రమాకాంత్ సరబు 1955, జూన్ 20న తెలంగాణ రాష్ట్ర రాజధాని హైదరాబాద్‌లో జన్మించాడు. ఉస్మానియా విశ్వవిద్యాలయం నుండి సేంద్రీయ రసాయన శాస్త్రంలో మాస్టర్స్ డిగ్రీని పొందాడు. 1979 నుండి 1984 వరకు మాలిక్యులర్ రీఎరేంజ్‌మెంట్స్‌లో మద్రాస్ ఇండియన్ ఇనిస్టిట్యూట్ ఆఫ్ టెక్నాలజీ నుండి డాక్టరేట్ చేసాడు. 1984లో హార్వర్డ్ యూనివర్శిటీలో ఎలియాస్ జేమ్స్ కోరీ కింద పోస్ట్ డాక్టోరల్ ఫెలోషిప్ కోసం యుఎస్ వెళ్లాడు, అక్కడ పోస్ట్ డాక్టోరల్ ఫెలోషిప్ చేసి కోరీ గ్రూప్ సభ్యుడిగా ఉన్నాడు. 1985లో క్లీవ్‌ల్యాండ్, ఓహిఓ రాష్ట్రంలోని కేస్ వెస్ట్రన్ విశ్వవిద్యాలయంలో రెండవ పోస్ట్-డాక్టోరల్ ఫెలోషిప్ చేసాడు.
పరిశోధన
టైప్ 2 డయాబెటిస్‌కు చికిత్సగా గ్లూకోకినేస్ యాక్టివేషన్ డొమైన్‌లో రచనలు చేసి పేరొందాడు. 1997 నుండి 2012 వరకు, హాఫ్మన్-లా రోచేలో రీసెర్చ్ లీడర్, సీనియర్ ప్రిన్సిపల్ సైంటిస్ట్ మొదలైన వివిధ హోదాల్లో పనిచేశాడు. 2012 నుండి 2019 వరకు బయోకాన్ బ్రిస్టల్ మైయర్స్ స్క్విబ్ ఆర్ అండ్ డి సెంటర్‌లో మెడిసినల్ కెమిస్ట్రీ హెడ్ అయ్యాడు.
మరణం
సెల్లారిటీ రసాయనశాస్త్ర హెడ్ పనిచేసిన రమాకాంత్ 2021, ఫిబ్రవరి 11న న్యూ జెర్సీ లోని మాంట్ విల్లేలో మరణించాడు.
మూలాలు
వర్గం:1955 జననాలు వర్గం:ఉస్మానియా విశ్వవిద్యాలయం పూర్వ విద్యార్ధులు వర్గం:హైదరాబాదు జిల్లా వ్యక్తులు వర్గం:హైదరాబాదు జిల్లా శాస్త్రవేత్తలు వర్గం:రసాయన శాస్త్రవేత్తలు
ఆనం రామనారాయణరెడ్డి
ఆనం రామనారాయణరెడ్డి ఆంధ్రప్రదేశ్ కు చెందిన ఒక రాజకీయ నాయకుడు. ఇతను 2012 నాటికి నల్లారి కిరణ్ కుమార్ రెడ్డి నేతృత్వంలోని ఆంధ్రప్రదేశ్ ప్రభుత్వ క్యాబినెట్ లో ఆర్థికశాఖమంత్రిగా ఉన్నారు. ఇతను భారత జాతీయ కాంగ్రెస్ రాజకీయ పార్టీ యొక్క సభ్యుడు. 2023 మార్చిలో జరిగిన ఎమ్మెల్సీ ఎన్నికల్లో క్రాసింగ్ ఓటింగ్కు పాల్పడ్డాడని వైఎస్ఆర్ కాంగ్రెస్ పార్టీ అధిష్టానం పార్టీ నుంచి సస్పెండ్ చేసింది.
ప్రారంభ జీవితం
ఆనం రామనారాయణరెడ్డి నెల్లూరుకు చెందిన ఆనం వెంకటరెడ్డి కుమారుడు. ఇతని సోదరుడు ఆనం వివేకానందరెడ్డి కూడా రాజకీయ నాయకుడే. ఇతను సెయింట్ జోసెఫ్స్ ఇంగ్లీష్ మీడియం ఉన్నత పాఠశాలలో చదువుకున్నాడు, ఆంధ్ర విశ్వవిద్యాలయం నుండి బి.కాం, బి.ఎల్ పట్టాలను పొందాడు.
కెరీర్
రామనారాయణరెడ్డి నెల్లూరు జిల్లా రాపూరు నియోజకవర్గం నుండి ఆంధ్రప్రదేశ్ శాసనసభకు రెండుసార్లు ఎన్నికయ్యారు. ఈ రెండు సందర్భాలలో ఇతను తెలుగుదేశం పార్టీ అభ్యర్థిగా ఉన్నాడు. ఇతను ఎన్.టి. రామారావు యొక్క మంత్రివర్గంలో రహదారులు, భవనాల శాఖమంత్రిగా పనిచేశారు. ఇతను 1991లో భారత జాతీయ కాంగ్రెస్‌లో చేరారు, అసెంబ్లీ నియోజక వర్గాల పునర్విభజన పర్యవసానంగా 2009 రాష్ట్ర అసెంబ్లీ ఎన్నికలలో ఆత్మకూరు అసెంబ్లీ నియోజక వర్గానికి మారి అక్కడ నుంచి మళ్ళీ ఎన్నికయ్యారు. 2007, 2009 మధ్య రామనారాయణరెడ్డి వై.యస్. రాజశేఖరరెడ్డి ప్రభుత్వంలో ఇన్ఫర్మేషన్ అండ్ పబ్లిక్ రిలేషన్స్ శాఖ రాష్ట్ర మంత్రిగా పనిచేశారు. జూలై 2009 నాటికి ఇతను మున్సిపల్ పట్టణాభివృద్ధి శాఖ రాష్ట్ర మంత్రిగా నియమించబడ్డాడు. 2012 నాటికి ఇతను కిరణ్‌కుమార్‌రెడ్డి ప్రభుత్వంలో ఆర్థికశాఖమంత్రిగా నియమింపబడ్డాడు. 2018లో ఇతడు వై.యస్.ఆర్.కాంగ్రెస్ పార్టీలో చేరాడు. 2019 శాసనసభ ఎన్నికలలో వెంకటగిరి నియోజకవర్గం నుండి వై.యస్.ఆర్.కాంగ్రెస్ పార్టీ తరఫున గెలిచాడు.
మూలాలు
వర్గం:1952 జననాలు వర్గం:జీవిస్తున్న ప్రజలు వర్గం:భారత జాతీయ కాంగ్రెస్ వర్గం:ఆంధ్రప్రదేశ్ శాసన సభ్యులు (2019) వర్గం:నెల్లూరు జిల్లా రాజకీయ నాయకులు వర్గం:నెల్లూరు జిల్లా నుండి ఎన్నికైన శాసన సభ్యులు వర్గం:నెల్లూరు జిల్లాకు చెందిన రాష్ట్ర మంత్రులు
చిరుతపులి (అయోమయ నివృత్తి)
పిల్లి కుటుంబం (ఫెలిడే) కి చెందిన కొన్ని ప్రజాతుల జంతువుల్ని తెలుగులో చిరుతపులులు లేదా చిరుతలు, చీతాలు అంటారు.
వి. సముద్ర
'''వి. సముద్ర''' తెలుగు చలనచిత్ర దర్శకుడు, రచయిత. 2001లో సింహరాశి చిత్రం ద్వారా తెలుగు సినిమారంగంలో దర్శకుడిగా అడుగుపెట్టాడు.
జననం
సముద్ర 1970, డిసెంబరు 9న గుంటూరు జిల్లా, ఎడ్లపాడులో జన్మించాడు.
సినిమారంగ ప్రస్థానం
2001లో రాజశేఖర్ కథానాయకుడుగా వచ్చిన సింహరాశి చిత్రం ద్వారా తెలుగు సినిమారంగంలో దర్శకుడిగా అడుగుపెట్టిన సముద్ర శివరామరాజు, ఎవడైతే నాకేంటి, మల్లెపువ్వు, పంచాక్షరి వంటి సినిమాలకు దర్శకత్వం వహించాడు.
బయటి లంకెలు
వర్గం:తెలుగువారు వర్గం:సినిమా దర్శకులు వర్గం:1970 జననాలు వర్గం:జీవిస్తున్న ప్రజలు వర్గం:గుంటూరు జిల్లా రచయితలు వర్గం:గుంటూరు జిల్లా సినిమా దర్శకులు
గీతా కశ్యప్ వేముగంటి
గీతా కశ్యప్ వేముగంటి భారతీయ ఓక్యులర్ పాథాలజిస్ట్, ఎల్వీ ప్రసాద్ కంటి ఆసుపత్రి (ఎల్విపిఇఐ) ఆప్తాల్మిక్ పాథాలజీ సర్వీస్, స్టెమ్ సెల్ లాబొరేటరీలో విభాగాధిపతి. హైదరాబాద్ విశ్వవిద్యాలయం మెడికల్ సైన్సెస్ పాఠశాలలో డీన్, ప్రొఫెసర్ గా పనిచేస్తున్నది.
వృత్తిరంగం
గీతా వేముగంటి స్టెమ్ సెల్ థెరపీపై వి.ఎస్.సంగ్వాన్‌తో కలిసి పనిచేసింది. వి.ఎస్.సంగ్వాన్‌ నేషనల్ అకాడమీ ఆఫ్ మెడికల్ సైన్సెస్ లో ఎన్నికైనవాడు, 2005 కెమ్ టెక్ ఫౌండేషన్ అవార్డు అందుకున్నాడు. 2004లో భారత ప్రభుత్వ బయోటెక్నాలజీ విభాగం యోసైన్స్‌కు ఆమె చేసిన కృషికి కెరీర్ డెవలప్‌మెంట్ కోసం జాతీయ బయోసైన్స్ అవార్డును అత్యున్నత భారతీయ సైన్స్ అవార్డుల అందుకుంది.
బయటి లింకులు
వర్గం:1960 జననాలు వర్గం:తెలంగాణ శాస్త్రవేత్తలు వర్గం:మహిళా శాస్త్రవేత్తలు
బృహత్ కిన్నెర (వాయిద్యం)
బృహత్ కిన్నెరనే  ‘ఆదివాసీ కిన్నెర లేదా కర్నట్ కిన్నెర’ అని  అంటారు. ఈ కిన్నెర  గిరిజన జాతుల కిన్నెరగా ప్రసిద్ధి చెందింది. తెలంగాణలోని గోండి, చెంచు గిరిజనులు దీనిని వాడతారు. ఐతే చెంచు సమాజంలో ఇప్పుడు కిన్నెర లభ్యం కావడం లేదు. ఈ ఆదివాసి కిన్నెరను వాయించే కళాకారులలో  కుట్ర లింగు ఒక్కడు మాత్రమే మిగిలాడు.
తయారీ
ప్రాచీన, మధ్య యుగాల్లో కిన్నెర అత్యంత ప్రచారంలో గల తంత్రీవాద్యం. దీనిని గుండెల (వక్షస్థలం) మీద పెట్టుకుని (breast instrument) వాయిస్తారు. దీనికి  రెండు నుండి నాలుగు ఆనపకాయ బుర్రలు (resonators) అమరుస్తారు. వీటి కింద కొంత భాగం కోసి ఉంటుంది. కిన్నెరలో రెండు తీగలు ఉంటాయి. ఒకటి ఆధార శ్రుతి, మరో తీగ శబ్దం పలికిస్తుంది. కుడి చేత్తో మీటుతూ, ఎడం చేత్తో మెట్ల మీద వేళ్ళతో తంత్రులు మీటుతారు.
చారిత్రక విశేషాలు
గోండ్ కిన్నెర వాద్యం వాయిస్తూ పహండికూపలింగాల్ అనే భక్తుడు 18. పాటలను 18 గతులలో వాయించాడట. తనకెదురుగా ఉన్న తాడిచెట్టు విపరీతంగా ఊగిపోతూ కనిపించింది, సుర్పుర్యాది గుహలో గోండి దేవతలు సంతోషించారట.
చాలాకాలం కిందట ఒక చెంచువాడు కిన్నెర వాయిస్తుంటే అతని భార్య కూరగాయలు తరుగుతూ ఆ సంగీత మైకంలో పక్కనే ఉన్న శిశువుని కూడా తరిగి పడేసింది. అప్పటి నుండి అంత శక్తివంతమైన కిన్నెరని వాయించకూడదనే ఆంక్ష విధింపబడిందని ఒక ఉదంతం ఉంది.
ఈ కిన్నెర గురించి అయిదో శతాబ్దానికి చెందిన మాతంగుని 'బృహద్దేశి' గ్రంథంలో, అబుల్ ఫజల్ రాసిన 'అయిని అక్బర్' గ్రంథంలో ప్రసక్తించబడింది. మనదేశంలో వివిధ ప్రాంతాలలో గల అనేక శిల్పాలలో ఈ వాద్యం కనిపిస్తూ ఉంటుంది. మెట్ల కిన్నెర అనేక జిథర్ వాద్యాలకు తల్లి వంటిది. ఆ తరువాత ఎన్నో వాద్యాలకు మాతృక.
మూలాలు
వర్గం:జానపద సాహిత్యం వర్గం:జానపద కళారూపాలు వర్గం:సంగీత వాయిద్యాలు వర్గం:జానపద సంగీతము
తువ్వపల్లె(పెండ్లిమర్రి)
తువ్వపల్లె(పెండ్లిమర్రి) వైఎస్ఆర్ జిల్లా, పెళ్ళిమర్రి మండలానికి చెందిన రెవెన్యూయేతర గ్రామం
జమాబంది
జమాబందీ అనగా సాధారణంగా సంవత్సరానికొకసారి శిస్తుల నిర్ణయాల కొరకు జరిగే సమావేశం. ఈ పదం మహమ్మదీయ పరిపాలన కాలంలోనుండి వాడుకలోనుండిన అనేక పార్శీ, ఉరుదూ పదాలలో ఒకటి. తదుపరి ఆంగ్లేయ పరిపాలనలో కూడా అమలులోనుండి విశాలాంధ్రదేశములో 20 శతాబ్దములో కరణీకములు అంతరించే వరకూ అమలులో వుంది. 1772 లో మహారాష్ట్రను పరిపాలించిన పీష్వా మాధవరావు కొలువులో నున్న మంత్రి నానా ఫర్నవీసు (ఫడ్నవీస్) జమాబందీ పద్ధతిని అమలుచేసినట్లుగా చరిత్రలో కనబడుచున్నది. తరచూ ప్రతిఏటా జిల్లాలవారీగా జరిగే శిస్తు నిర్ణయాలకు చేసే సమావేశములనే కాక అరుదుగా ఎప్పుడోఒకసారి జరిగే ఇనాములు ఫైసలా సమావేశములకు కూడా జమాబంది అంటారని చరిత్రచెప్పుతున్నది. , బ్రౌను నిఘంటువులో జమాబంది అంటే “Yearly settlement of accounts made by Revenue Department under ryotwari system” అని అర్ధము చెప్పబడియున్నది. బ్రిటీషు వారి పరిపాలనలో జమాబందీ తీరు తెన్నులు కె.ఎన్.కేసరి తన ఆత్మకథ చిన్ననాటి ముచ్చట్లలో వివరించారు.
కవులు వర్ణించిన జమాబందీ చరిత్రలు
కవులకు ప్రేరణ కలిగించేటంతగా చేసే ఆ జమాబందీలేమిటో తెలుసుకున్నాక, వారు రచించిన ఆ కవిత్వము కూడా తెలుసుకొనదగినదే. సా.శ. 1835 లో కాకినాడలో జరిగిన శిస్తునిర్ణయాల జమాబందీని కుందూరి దాసన్నకవి దండకంగా వర్ణించియుండగా అంతకు పుర్వము సా.శ. 1799 లో విశాఖపట్టణం లోజరిగిన ఇనాములకు సంబంధించిన జమాబందీని సీసమాలికగా వర్ణించారు వర్దిపర్తి కొనరాట్కవి.
‘జమాబందీ దండకము’
సా.శ. 1835 మే నెలలో కాకినాడలో జరిగిన జమాబందీని దండకములాగ వర్ణించుతూ చేసిన సాహిత్యంకుందూరి దాసన్న కవి రచించిన ‘జమాబందీ దండకము ’. కుందూరి దాసన్నకవి గారి జీవిత విశేషాలు, పుట్టు పూర్వోత్తరాలను గూర్చి సమాచారమేమీ లేకపోయునప్పటికీ దాసన్నకవి గారు రచించిన ఈ ‘జమాబందీ దండకము’ అరుదుగా లభించే 19వ శతాబ్దపు తెలుగు సాహిత్య ప్రచురణగుటయే కాక ఆ కాలపు పారిభాషిక పదమైన ‘జమాబందీ’తో పరిచయంచేసి (చూడు పారిభాషిక పదకోశం), ఆ జమాబందీ ఎంత హడావుడిగా జరిగేదీ, బ్రిటిష్ వారి పరిపాలనలో రెవెన్యూ లెఖ్కలు ఏవిధంగా కట్టుదిట్టమైన సారధ్యముతో నడిచేవీ తెలియజేయు రచన. 1974 లో దిగవల్లి వేంకట శివరావుగారు సంకలనంచేసి గ్రామోద్యోగి పత్రికసంపాదకులు పసుపులేటి కృష్ణయ్యగారి ముద్రాక్షరశాలలో ముద్రించి ఈ రచనను ప్రకటించారు. శివరావు గారి చేతి వ్రాతలోనున్న అముద్రిత పీఠిక వలన కుందూరి దాసన్న కవి రచించిన ఈ ‘జమాబందీ దండకము’ అనే రచన యొక్క చేతివ్రాత ప్రతి మహాకవి దాసు శ్రీరాములు (1848 -1908) గారి వద్ద యుండినదనియూ, వారి కుమారుడు దాసు కేశవరావు గారు 1897 లోమొట్టమొదటి సారిగా దీనిని సంకలనంచేసి వారి వాణీ ముద్రాక్షర శాల ( చూడు దాసు విష్ణు రావు గారు), బెజవాడలో ముద్రించి ప్రచురించారనియూ తెలియుచున్నది. ఈ దండకములో అనేక గ్రామాల పేర్లు, పదవులు, పదవులహోదాలు, పదవుల్లోనున్న ఉద్యోగులు అమీనులు, బంట్రోత్తులు పేర్లుతో సహా, అప్పటి స్థితిగతులు, దండక రూపంలో వర్ణించిన ఆ సాహిత్యము చరిత్రాత్మకమైనదికూడా. .
చరిత్రాంశములు
సమాలోచన పక్షపత్రికలో దిగవల్లి వేంకట శివరావుగారు 1984 లో రచించిన వ్యాసమునందిచ్చిన చరిత్రాంశాల వివరణ ప్రకారం కుందూరి దాసన్న గారి ‘జమాబందీ దండకం’లో ఉల్లేఖించిన సంవత్సరము, మన్మధనామ సంవత్సరం. సా.శ. 1835 మార్చి30 న మన్మధనామ సంవత్సరం మొదలైనది. ఆ సంవత్సరంలో జరిగిన జమాబందీ 1835 మే నెలలో జరిగినట్లుగా అప్పటి ప్రభుత్వ రికార్టులను బట్టి తెలియుచున్నది. దండకములో వర్ణిం చిన ఠాణాలు, గ్రామాల పేర్లు, పట్టణాలు, పరిపాలనా సిబ్బందుల పదవీ హోదాలు, పేర్లు, మొదలగు వివరాలు అలనాటి కంపెనీ ప్రభుత్వ రికార్డులతో సరిపోయినవని చాలామట్టుకు గోదావరి జిల్లా మాన్యువల్ లోనూ, గుంటూరు జిల్లా మాన్యువల్లోనూ ఉల్లేఖించబడినవని ఖరారుచేశారు. . దాసన్నకవి గారి దండకములో చెప్పబడిన గ్రాంటు గారు, అప్పటిరాజమండ్రీ జిల్లా (ఇప్పటి తూర్పు+ పశ్చమగోదావరి జిల్లాలు కలిపియున్నట్టి జిల్లా) కు 1835 నుండీ 1837 వరకూ జిల్లా కలెక్టరు, పాట్రిక్ గ్రాంటు (Patrik Grant) దొరగారని గోదావరి జిల్లా మాన్యువల్ వలన తెలుయుచున్నదనీనూ, దండకంలో జమాబందీ కాకినాడ పట్టణంలో జరిగినదని చెప్పబడియున్నది. 1835నాటి కాకినాడ పట్టణం ఆనాటి రాజమండ్రీజిల్లాకు కేంద్రీయపట్టణం. దండకములో ఉల్లేఖించబడిన "మహాభీమలింగేశుదేవాలయం" 1835 నాటికి కాకినాడ కలెక్టరు కచేరీలో ఇంగ్లీషు రికార్డుకీపరుగానుండిన దిగవల్లి తిమ్మరాజు గారు 1828లోనిర్మించిన దేవాలయం (చూడు దిగవల్లి తిమ్మరాజు పంతులు ). వివరించిన గ్రామాలు ఠాణాలను బట్టి అవి పెద్దాపురం మరియూ పిఠాపురం సంస్థానంలోనివని తెలియుచున్నది. అలాగే సిరస్తదారుడని ముంగమూరి లక్ష్మీనరసింహంగారని ఉల్లేఖించబడ్డ ఉద్యోగి గుంటూరు, నెల్లూరు జిల్లాలో పనిచేసి పదోన్నతితో 1835-36 మధ్యకాలం రాజమండ్రీ జిల్లాకు హుజూరుసిరస్తదారుడైనాడని ఫ్రైకెన్ బర్గు (Freikenberg) సంకలనంచేసిన (Oxford university Press ప్రచురణ) గుంటూరు జిల్లా మాన్యువల్ లో నుండుటవలన దాసన్నకవిగారి జమాబందీ చరిత్రాధారములుకలదని చెప్పవచ్చు. ఇంకా కొన్ని నిర్వివాదక విశేషములు కనబరచవచ్చు. ఆ జమాబందీ దండకము వలన ఆంగ్లేయ కంపెనీపరిపాలనా కాలంలో రెవెన్యూ లెఖ్కలు కట్టుదిట్టములతో జరిగేదని కూడాతెలియుచున్నది.
1835కు ముందు జరిగిన శిస్తునిర్ణయాల జమాబందీలు
1984 సెప్టెంబరు 1 న వెలువడిన సమాలోచన పక్షపత్రికలో 1794- 1850 మద్యకాలంనాటి జమాబందీల గురించిన వ్యాసములో చెప్పబడియున్నవి.
'కరణాల భోగట్ట-కమిటీ ఉత్తరం' అనే సీసమాలిక
అడిదెం రామారావు గారు రచించిన విస్మృత కళింగాంధ్ర కవులు అను పుస్తకములో వర్దపర్తి కొనరాట్కవి రచించిన 'కరణాల భోగట్ట-కమిటీ ఉత్తరం' లో ఇనాముల ఫైసలాకు సా.శ. 1799లో విశాఖపట్టణంలో చేసిన జమాబందీని వర్ణించిన సీసమాలిక పద్యము వున్నదని ఆంధ్రప్రభ 21-06-1987 న దిగవల్లి వేంకట శివరావు గారు ప్రచురించిన వ్యాసము వలన తెలియుచున్నది.
సీసమాలిక లోని వివరాలు
ఆడిదెం రామారావుగారి కళింగాంధ్రకవులు అను పుస్తకములో ప్రచురితమైన వర్దిపర్తి కొనరాట్కవి (1754-1834) రచించిన 'కరణాలభోగట్టా-కమిటీఉత్తరం' అనే సీసమాలికలో అనేక ఉర్దూ-తెలుగు మాటలు కలిగియున్న రచనను 1987 ఆంధ్రప్రభ వ్యాసములో దిగవల్లి వేంకట శివరావుగారు కొన్ని మాటలకు అర్ధము వివిరించి ప్రచురించారు. ఆ సీసమాలిక ఇలా మొదలైంది "బారాన్ననౌఫసలీ యాదాస్తు పరగణా ఉప్పనాపక్కినాడు ఫిబరేవరి తేది భిన్నవోరోజర్సరికి కరణాల భోగట్ట వినుడి". అని మొదలు పెట్టి ".................. మీ మధురాలెన్నిమీయడ భూమెంత? మీవూరుబీడెంత? మెట్టెంత? పదునాలుగేళ్ళ కు పంటెంత ఖిర్డెంత వ్రజలెంత నాగళ్ళు నాఖిర్డు  నాడెంత డవులెంత చెల్లెంత బాకెంత శిస్తెంత  పల్లపుభూమెంత మెట్టఎంత".........". ".....పూర్వపుమాన్యముల్ తరువాతమాన్యముల్ కొన్న భూముల్ ప్రతిగొన్నయట్టి కరవులోగడలెఖలు పోయెమావద్ద కరువులెఖలు కానరావు రెండేండ్ల లెఖలు లేవు నాథగ్గర మూడేడ్ల లెఖలుబోయమాకు నాలుగేళ్ల జాడనాదగ్గరనులేవు కడిగి ఐదేళ్ల కాకరములేదు...................." “………..తాటియాకులువిప్పి తారుమారులచేసి దీపాలముందర తిరుగవేసి ఆరుఏడ్నేల్లు వీరు చికాకుపడిరి గాన వారిని రక్షించి కరుణజేసి శలవువేగంబొసగవే సారసాక్షవినుత గౌరీశవుపమాక వెంకటేశ” అని సమాప్తిచేసిన సీసమాలిక ద్వారా కొనరాట్కవి ఆ ఇనాముల జమాబందీకోసం కరణాలు తయారుచెయవలసిన Memorandum కోసం వారు పడేతంటాలు దయానీయకంగానుండినవని వాళ్ళను రక్షించమని పరిపాలకుడైన ఆంగ్ల కంపెనీప్రభుత్వ దొరలకమిటీకి తెలియజేసినాడట. ఇందులో కల కొన్ని క్లిష్టమైన ఉరుదు-తెలుగు మాటలు ఆ కాలంనాటివి కొన్ని మచ్చుకు మరియూ వాటి అర్ధాలు ఉదహరించబడ్డాయి. బారన్ననౌ ఫసలీ 1209 ఫిబరేవరి అంటే సా.శ. 1799 ఫిబ్రవరి మాసం. యాదాస్తు అంటే Memorandum, డౌలు అంటే అంచనాలెఖ రావలసిన సిస్తు, ఖిర్డు అంటే సాగు వ్యవసాయ భూమి, నాఖిర్డు అంటే సాగులోలేని భూమి, మాన్యము అంటే ఇనాము శిస్తులేకుండా గానీ తక్కువ శిస్తు నిర్ణయించి ఇచ్చిన భూమి, మిరాసీ అంటే వంశపార పర్యంగా శిస్తు వసూలు చేసుకునే హక్కు. ఇంకా ఇలాంటి చాలమాటలు ఈరోజులలో ఎవరూవాడనవి (ప్రాకృతం, పాళీ భాషలు లాగ) చాలా ఉన్నాయి. వాటిని పోగొట్టుకోక ముందే సేకరించాలి. చరిత్ర నిలుపుకోవాలంటే వాటిని తెలుసుకోవాలసిన అవసరం ఎంతైనావున్నది.
చరిత్రాంశాలు
ఆంగ్ల కంపెనీప్రభుత్వపరిపాలనలో 1786-93 మద్యకాలంలోగవర్నరు జనరల్ కారన్ వాలీసు దొరగారు వంగ రాష్ట్రములో జమీందారులు కంపెనీకి చెల్లించవలసిన పేష్కస్సును శాస్వతముగా నిర్ణయిస్తూచేసిన పర్మనెంటు సెటిల్మెంటు విధాన్నాని మద్రాసు ప్రోవిన్సు లోగూడా ప్రవేశపెట్టుటకు, రాజధాని మద్రాసులో ప్రభుత్వము ఒక కమిటీని నియమించింది. ఆ కమిటీవారి ఆదేశాల ప్రకారం 1799 లో మద్రాసు ప్రోవిన్సులోని అన్ని జిల్లా కలెక్టరులు కరణాలచేత 1785-98 మధ్యకాలంనాటి గ్రామస్థితిగతుల లెఖలను తయారుచేయించి కమిటీకి పంపగా మద్రాసు రాజధానిలో 1802 లో ఉత్తర సర్కారులలో గూడా పర్మనెంటుసెటిల్మెంటు (శాస్వత పరిష్కారము) జరిగింది. మద్రాసు ప్రోవిన్సలో ఉత్తర సర్కారులు ఒక ముఖ్య పరిపాలనా భూఖండము. ( చూడు ఉత్తర సర్కారులు ). 'కరణాల భోగట్టా- కమిటి ఉత్తరం' అను సీసమాలిక రచనలో కవి గారు శ్రీ వేంకటేశ్వర స్వామివారికి ఉపమాకగా నివేదించినది కమిటీ ఉత్తరం అని ప్రసిధ్ది. పైన వివిరించిన చారిత్రిక వాస్తవాలను దృష్టిలోనుంచుకున్నట్లైతే కవిగారి రచనలో కరణాల భోగట్టా ఏమిటి, కమిటీకి ఉత్తరం ఎమిటి అనే సందేహమ నివృత్తి కాగలదు.
మూలాలు
వర్గం:పరిపాలనా విభాగాలు వర్గం:భారతదేశంలో బ్రిటిషు పాలన
కతల గంప
కతల గంప  తెలుగు కథలసంకలన పుస్తకము.పుస్తక రచయిత స. వెం. రమేశ్.
రచయిత
'''స. వెం. రమేశ్''' తెలుగు భాషాభిమాని, తెలుగు ఉపాధ్యాయులు, తెలుగు భాషా పరిరక్షణ సమితిలో చుఱుకైన సభ్యులు. వీరు వ్రాసిన ప్రళయ కావేరీ కథలు చాలా ప్రసిద్ధి పొందాయి. ప్రస్తుతం పులికాట్ సరస్సుగా వ్యవహరింపబడుతున్న ప్రళయకావేరీ తీరాన రచయిత గడిపిన బాల్యంలోని కొన్ని సన్నివేశాలను రచయిత కథలుగా మలిచి చదువరులకు అందించారు.ఈయన శ్రీలంకలోని తెలుగు వారి తెలుగు భాషా భివృద్దికి అధ్భుతంగా కృషిచేస్తున్నారు.ఒక దశాబ్దం క్రిందట ఆయన నెల్లూరు యాసలో వ్రాసిన ప్రళయ కావేరి కథలు వలన ఆశేషాంధ్ర చదువరుల్ని ఉర్రూతలూరించాడు.రమేశ్ గారు తెలుగు భాషోద్యమ కార్యకర్త .తెలుగు భాషాలోకంలో అచ్చ తెలుగు పదాల వేట కొనసాగిస్తున్న అన్వేషకుడు, అలుపెరగని భాషాభిమాని. తెలుగులో ఇతర భాషా పదాలకు బదులుగా ఎంత అందమైన మధురమైన తెలుగు పదాలున్నయో తనరచనలో ఉపయోగించి తెలుగు పాఠకులను, చదువరులను అబ్బురపరచాడు.
పుస్తక పరిచయం
'''పుస్తకంలో ఉన్న 18 కతలు ఉన్నాయి. వాటి క్రమం:'''
అట్టమీద బొమ్మ వేసింది బి కిరణ్ కుమారి.ప్రతి కథ చివర అందులో తను వాడిన కొన్ని పదాలకి…అందరికీ అర్ధం అయ్యే తెలుగు పదాల అర్ధం ఇచ్చాడు.చెట్లు చెప్పినకత, అబ్బిళింత, పదిమందికి పెట్టేపడసాల, మీసరవాన, ఎందుండివస్తీవి తుమ్మీదా, కతల గంప వంటికథలు తెలుగులో అచ్చమైన మానవ సంబంధాలను ఎత్తి చూపించాయి.అచ్చమైన, స్వచ్ఛమైన గ్రామీణ మట్టివాసన వెదజల్లే, పరిమళించే గ్రామీణ తెలుగు పదాల కమ్మదనాన్ని పాఠకులకు అనుభవంలోకి తీసుకు వచ్చాడు రచయిత రమేశ్.కొని చదువవలసిన, దాచుకోదగిన, సాహితీ మిత్రులకు కానుకగా ఇవ్వదగిన పుస్తకము.
మూలాలు
వర్గం:తెలుగు సాహిత్యం వర్గం:తెలుగు కథలు
దేవరుప్పుల మండలం (జనగామ జిల్లా)
దేవరుప్పుల మండలం, తెలంగాణ రాష్ట్రం, జనగామ జిల్లా లోని మండలం. ఈ మండలం జనగామ రెవెన్యూ డివిజన్ పరిధిలోకి వస్తుంది. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం వరంగల్ జిల్లా లో ఉండేది. ప్రస్తుతం ఈ మండలం జనగాం రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది. ఈ మండలం పరిధిలో 13 గ్రామాలు కలవు. మండల కేంద్రం దేవరుప్పల
మండల జనాభా
thumb|2016 పునర్వ్యవస్థీకరణకు ముందు అవిభక్త వరంగల్ జిల్లా పటంలో మండల స్థానం
2011 భారత జనగణన గణాంకాల ప్రకారం మొత్తం మండల జనాభా - 42,411, పురుషులు 21,256, స్త్రీలు 21,155.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 184 చ.కి.మీ. కాగా, జనాభా 42,411. జనాభాలో పురుషులు 21,256 కాగా, స్త్రీల సంఖ్య 21,155. మండలంలో 10,400 గృహాలున్నాయి.
షాలినీ కుమార్
షాలినీ అజిత్ కుమార్, ప్రముఖ భారతీయ నటి. ఈమె బాల నటిగా చాలా సినిమాల్లో నటించారు. 3ఏళ్ళ వయసులో మలయాళం సినిమా  ఎంటె మమట్టిక్కుట్టియమ్మక్కుతో తెరంగేట్రం చేశారు షాలినీ. ఈ సినిమా నవోదయా స్టూడియో నిర్మాణంలో విడుదలైంది. తెలుగు  సినిమా జగదేకవీరుడు అతిలోకసుందరి (1990) లో తన చెల్లెలు శామిలితో కలసి చిరంజీవి చేరదీసే అనాధ అమ్మాయి పాత్రలో నటించారు షాలినీ. బేబీ షాలినీగా ఆమె ప్రసిద్ధి చెందారు. చాలా ఏళ్ళ తరువాత ఆమె సినీ రంగానికి హీరోయిన్ గా తిరిగి వచ్చారు ఆమె. షాలినీ ప్రధాన పాత్రలో ఆమె నటించిన మొట్టమొదటి సినిమా అనియతి ప్రవు అతి పెద్దహిట్ గా నిలిచింది. ఆ తరువాత ఆమె మలయళం, తమిళ భాషల్లో పలు విజయవంతమైన చిత్రాల్లో నటించారు. ఆమె నటించిన కాదలుక్కు మరియధై (1997), నీరం (1999), అమర్ కలం (1999), అలైపాయుదే (2000), పిరియదా వరం వెండుం (2001) వంటి సినిమాలు ఆమె కెరీర్ లో  భారీ హిట్లుగా నిలిచాయి. 2000లో షాలినీ తమిళ సినిమా  నటుడు  అజిత్ కుమార్ ను వివాహం చేసుకున్నారు. ఈ దంపతులకు ఇద్దరు  పిల్లలు.
తొలినాళ్ళ, వ్యక్తిగత జీవితం
1979 నవంబరు 20న మలయాళీ కుటుంబంలో జన్మించారు. ఆమె తండ్రి బాబు కేరళలోని కొల్లంకు, తల్లి అలైస్ చెన్నైకు చెందినవారు. నటుడవ్వాలనే కోరికతో ఆమె తండ్రి చెన్నైకు కుటుంబాన్ని మార్చారు. ఆయన సాధించలేకపోయినా, తన కుమార్తెల ద్వారా తన కలను నెరవేర్చుకున్నారు. చెన్నైలోని ఫాతిమా మాట్ హెచ్.ఆర్ సెక్ స్కూల్,  ఆదర్ష్ విద్యాలయ, చర్చ్ పార్క్ కాన్వెంట్లలో చదువుకున్నారు షాలినీ. ఆమె అన్నయ్య రిచర్డ్ రిషి, చెల్లెలు షామిలీ కూడా సినీరంగంలోనే  స్థిరపడ్డారు. షాలినీ బ్యాడ్మింటన్ కూడా బాగా ఆడతారు. ఆమె కొన్ని  రాష్ట్ర స్థాయి టోర్నమెంట్లు ఆడారు.
మూలాలు
వర్గం:తెలుగు సినిమా నటీమణులు వర్గం:జీవిస్తున్న ప్రజలు వర్గం:1979 జననాలు
ఎస్. రాధాకృష్ణ
చినబాబు గా సుపరిచితుడైన ఎస్.రాధాకృష్ణ ఒక భారతీయ సినిమా నిర్మాత. తెలుగు సినిమా పరిశ్రమలో విజయవంతమైన నిర్మాతల్లో ఒకడు. ఆయన హారిక అండ్ హాసిని క్రియేషన్స్ అధినేత. ఆయన ముఖ్యంగా తెలుగు చిత్రసీమలో అనేక సినిమాలని నిర్మించాడు. ఆయన హారిక & హస్సీన్ క్రియేషన్స్, సితార ఎంటర్‌టైన్‌మెంట్స్‌ బ్యానర్ క్రింద చిత్రాలను నిర్మిస్తున్నాడు.
ఆయన చిత్రసీమలో నిర్మాతగా "ఆత్మకథ" చిత్రం ద్వారా 1988లో ప్రవేశించాడు. ఆ చిత్రం 1985లో మహేష్ భట్ తీసిన "జనమ్" చిత్రం యొక్క రీమేక్ చిత్రం.
సంవత్సారాల అనంతరం ఆయన డి.వి.వి.దానయ్య నిర్మాతతో కలసి సహనిర్మాతగా సూపర్ హిట్ చిత్రాలైన జులాయి, కెమెరామెన్ గంగతో రాంబాబు, నాయక్ చిత్రాలను తీసాడు. తరువాత ఆయన బాక్సాఫీసు హిట్ చిత్రాలైన సన్నాఫ్ సత్యమూర్తి (2015),, అ ఆ (2016). చిత్రానను నిర్మిచాడు.
ప్రారంభ జీవితం
రాధాకృష్ణ తెనాలిలో పుట్టి పెరిగాడు. ఆయన పూర్వీకులంతా వ్యవసాయదారులే. ఆయన నాన్నగారు న్యాయవాదిగా పనిచేసేవారు. రాధాకృష్ణ బీకామ్‌ చదివే రోజుల్లో ఆయన తండ్రిగారు పార్ట్‌టైం లెక్చరర్‌గా ఆయన కాలేజీలో తరగతులు చెప్పేవారు. ఎందుకో తెలీదు కానీ వీలైనంత వరకూ ఆయన తరగతులకు వెళ్లకుండా ఉండటానికే ప్రయత్నించేవారాయన. ఆయన డిగ్రీలో ఉండగానే వారి అక్క కూడా కాలేజీలో లెక్చరర్‌గా చేరింది. నాన్న న్యాయవాదైనా, అక్క లెక్చరర్‌గా మారినా అవేవీ ఆయనపైన పెద్దగా ప్రభావం చూపించలేదు. అందుకే బీకామ్‌ అవగానే ఉద్యోగం వెతుక్కుంటూ హైదరాబాద్‌ బయల్దేరాడు. హైదరాబాద్‌లో రకరకాల ప్రయత్నాలు చేస్తోన్న క్రమంలో ఇన్సూరెన్స్‌ సంస్థకు దరఖాస్తు చేశా. వాళ్లు పెట్టిన పరీక్షలో అర్హత సాధించడంతో ఇరవై రెండేళ్ల వయసులోనే ఓరియంటల్‌ ఇన్సూరెన్స్‌ సంస్థలో ఉద్యోగిగా నా కెరీర్‌ ప్రారంభమైంది. ఆ కాలంలో ఆయన ఎక్కువగా సినిమాలు చూసేవారు. ఆయనకు ఫ్రెండ్స్‌ సర్కిల్‌ కూడా చాలా ఎక్కువగా ఉన్నందువల్ల ఏ పనైనా స్నేహితులతో మాట్లాడాక చేయడమే ఆయనకు అలవాటు. ఉద్యోగంలో ఉండగానే ఆహుతి ప్రసాద్‌ లాంటి కొందరు సినీ ప్రియులు ఆయనకు పరిచయమయ్యారు. వాళ్లంతా అప్పుడు ఫిల్మ్‌ ఇన్‌స్టిట్యూట్‌లో కోర్సు చేస్తుండేవారు. ఆయనకూ సినిమాల పైన ఆసక్తి ఉండటంతో వాటి గురించి చర్చిస్తూ ఎక్కువ సమయం వాళ్లతోనే గడిపేవారు. ఆ క్రమంలోనే ఆయనకు దర్శకులు విక్టరీ మధుసూదనరావు గారితో పరిచయమైంది. ఆ పరిచయం మంచి స్నేహంగా మారి తరచూ ఆయనకు కలిసే స్థాయికి చేరింది. ఆయన సినిమాల్లోకి ఎలా వచ్చిందీ, ఎత్తుపల్లాల్ని ఎలా ఎదుర్కొంది... ఇలా పరిశ్రమకు సంబంధించిన చాలా విషయాలు చెప్పేవారు. ఆ రోజుల్లో నిర్మాతలంటే బయట కూడా చాలా విలువుండేది. అందుకే తెలీకుండానే ఆయనక్కూడా ఓ సినిమా నిర్మించాలనిపించింది. మధుసూదనరావుగారి లాంటి దర్శకుడి అండ ఉన్నప్పుడు అదేమీ పెద్ద కష్టమైన పని కాదనుకున్నారు. ఆయన స్నేహితులు హరిప్రసాద్‌, భాస్కర్‌, రమణ, భాస్కర్‌ రెడ్డి లాంటి కొందరి సహాయంతో రిస్కయినా ఫర్వాలేదు అనుకొని సినిమా తీయాలని నిర్ణయించుకున్నారు. అలా మొదలైందే ‘ఆత్మకథ’.
ఆయన సినిమా రంగ ప్రవేశాన్ని 1988లో వీరమాచనేని మధుసూదనరావు గారి దర్శకత్వంలో "ఆత్మకథ"తో ప్రవేశించాడు. ఈ చిత్రంలో మంచు మోహన్ బాబు, శరత్ బాబు, కుష్బూ, జయసుధ నటించారు. అనుభవం లేని కారణంగా ఈ చిత్రం విజయాన్ని సాధించలేకపోయింది. ఈ సినిమా అపజయాన్ని చవి చూసిన ఆయన మళ్లీ ఇరవై ఏళ్ల తరువాత మరోసారి తనను తాను నిరూపించుకునే ప్రయత్నం మొదలుపెట్టారు. 25 సంవత్సరాల అనంతరం ఆయన నిర్మాతగా, డి.వి.వి దానయ్యతో సహనిర్మాతగా అనేక సినిమాలను నిర్మించాడు.
అజ్ఞాతవాసి సినిమా
జులాయి సినిమా మొదలుకొని పలు విజయవంతమైన చిత్రాలను నిర్మించిన ఆయన పవన్ కల్యాణ్ హీరోగా వచ్చిన అజ్ఞాతవాసి సినిమాతో పరాజయం ఎదురైంది.
బయటి లింకులు
వర్గం:భారతీయ సినిమా నిర్మాతలు వర్గం:జీవిస్తున్న ప్రజలు
లేవియకాండం
లేవీయకాండం (యాజి ధర్మవిధులు) పరిచయం పేరు: యూదులు ఈ పుస్తకాన్ని మొదటి పదాలయిన “ఆయన పిలిచాడు” అనే పేరుతో పిలిచేవారు (హీబ్రూలో మొదటి పదం అదే). పాత తెలుగు బైబిలు(పరిశుద్ధ గ్రంథం)లో ఉన్న పేరు గ్రీకు తర్జుమాలో ఉన్న పేరు తర్జుమా. ఆ పేరు దేవుని ప్రేరేపణతో వచ్చినది కాదు. ఆదికాండం పరిచయం చూడండి. ఈ పుస్తకాన్ని లేవీయకాండం అనేదానికంటే “యాజి ధర్మవిధులు” అంటేనే బాగుంటుందనిపిస్తుంది. రచయిత వ్రాసిన కాలం: ఆదికాండం పరిచయం చూడండి. ముఖ్యాంశాలు: ఒక ముఖ్యాంశం జీవితంలోని ప్రతి భాగంలో పరిశుభ్రత, పవిత్రత ఉండవలసిన అవసరం. దేవుడు పవిత్రుడు. అలాగే ఆయన ప్రజలు కూడా పవిత్రంగా ఉండాలి. 11:45; 19:2; 20:7 చూడండి. మరో ముఖ్యాంశం బలిద్వారానే దేవుణ్ణి సమీపించడం సాధ్యంగా ఉన్నది. 16:1-17 చూడండి. మనిషి పాపి గనుక ఆ పాపాలకు ప్రాయశ్చిత్తం అవసరం. ఈ పుస్తకమంతా సాదృశ్యాలతో, చిహ్నాలతో, సూచనలతో నిండి ఉన్నది. ఈ సాదృశ్యాలు క్రీస్తువైపు చూపిస్తూ మనుషులకు ఆయనకు మధ్య ఉన్న సంబంధాన్ని సూచిస్తున్నవి. కొన్ని ముఖ్యమైన పదాలు: “బలి” “అర్పణ అర్పించడం” (నామవాచకం, క్రియాపదాలు దాదాపు 300 సార్లు ఉపయోగించడం జరిగింది). “శుద్ధ” “అశుద్ధ” (130 సార్లకంటే ఎక్కువసార్లు వాడబడ్డాయి), “పవిత్ర” (70 సార్లు వాడినది), “యాజి” లేక “యాజులు” (170 సార్ల కంటే ఎక్కువ వాడినది). యాజులు అంటే ప్రజల పక్షంగా, దేవుని సన్నిధిలో ప్రతినిధులుగా ఉన్నవారు, బలులు అర్పించేవారు, ఆరాధన గుడారంలోనూ ఆలయంలోనూ ఆరాధన విధులు నిర్వహించేవారు. విషయసూచిక అయిదు ముఖ్యమైన బలులు లేక అర్పణలు 1:1 – 7:38 హోమబలి 1:1-17 నైవేద్యం 2:1-16 శాంతి బలి 3:1-17 పాపాలకోసం బలి 4:1 – 5:13 అపరాధ బలి 5:14 – 6:7 నిత్యహోమ బలి 6:8-13 వివిధ బలులను గురించి మరిన్ని ఆదేశాలు 6:14 – 7:38 యాజుల ప్రతిష్ఠ 8:1-36 యాజులు తమ పనిని ఆరంభించడం 9:1-24 నాదాబు, అబీహుల మరణం 10:1-7 యాజులకు ఆదేశాలు 10:8-20 శుద్ధమైనవి, అశుద్ధమైనవి 11:1 – 15:33 శుద్ధమైన, అశుద్ధమైన ఆహారాలు 11:1-47 పిల్లలను కన్న తరువాత శుద్ధపరచడం 12:1-8 వ్యాధులను గురించిన ఆదేశాలు 13:1-46 బూజును గురించిన ఆదేశాలు 13:47-59 చర్మ వ్యాధులనుండి శుద్ధపరచడం 14:1-32 బూజునుండి శుద్ధపరచడం 14:33-57 శరీర స్రావానికి సంబంధించిన ఆదేశాలు 15:1-33 మహా ప్రాయశ్చిత్త దినం 16:1-34 బలులు అర్పించే స్థలం 17:1-9 రక్తాన్ని తినడం నిషేధం 17:10-14 దేవుడు నిషేధించిన లైంగిక సంబంధాలు 18:1-30 వేరు వేరు శాసనాలు, చట్టాలు 19:1 – 20:27 యాజుల పవిత్రత, వారి బాధ్యతలు 21:1 – 22:23 దేవుడు నియమించిన పవిత్ర కాలాలు లేక పండుగలు 23:1-44 విశ్రాంతి దినం 23:3 పస్కాపండుగ, పొంగని రొట్టెల పండుగ 23:4-8 మొదటి పంటలు 23:9-14 పెంతెకొస్తు పండుగ 23:15-22 బూరలూదే పండుగ 23:23-25 ప్రాయశ్చిత్తం 23:26-32 పర్ణశాలలు 23:33-44 రొట్టెలు, ఆలీవ్ నూనె నిత్యమూ దేవుని సన్నిధిలో ఉండాలి 24:1-9 దేవదూషణకు శిక్ష 24:10-23 విశ్రాంతి సంవత్సరం 25:1-7 మహోత్సవ సంవత్సరం (యాభైయో సంవత్సరం) 25:8-55 విధేయతకు ఆశీర్వచనాలు 26:1-12 అవిధేయతకు శాపాలు 26:13-46 వ్యక్తిగతమైన మరిన్ని ఆదేశాలు 27:1-34
క్లాడ్ షానన్
క్లాడ్ ఎల్వుడ్ షానన్ (ఏప్రిల్ 30, 1916 - ఫిబ్రవరి 24, 2001) ఒక అమెరికన్ గణిత శాస్త్రజ్ఞుడు, ఎలక్ట్రికల్ ఇంజనీర్ మరియు క్రిప్టోగ్రాఫర్ "సమాచార సిద్ధాంత పితామహుడు".
మసాచుసెట్స్ ఇన్‌స్టిట్యూట్ ఆఫ్ టెక్నాలజీ (MIT)లో 21 ఏళ్ల మాస్టర్స్ డిగ్రీ విద్యార్థిగా, బూలియన్ ఆల్జీబ్రా యొక్క ఎలక్ట్రికల్ అప్లికేషన్‌లు ఏదైనా లాజికల్ న్యూమరికల్ రిలేషన్‌షిప్‌ను నిర్మించగలవని అతను తన థీసిస్‌ను రాశాడు.
బాల్యం
షానన్ కుటుంబం మిచిగాన్‌లోని గేలార్డ్‌లో నివసించారు మరియు క్లాడ్ సమీపంలోని పెటోస్కీలోని ఒక ఆసుపత్రిలో జన్మించారు. అతని తండ్రి, క్లాడ్ సీనియర్ (1862-1934), ఒక వ్యాపారవేత్త మరియు కొంతకాలం, గేలార్డ్‌లో ప్రొబేట్ న్యాయమూర్తి. అతని తల్లి, మాబెల్ వోల్ఫ్ షానన్ (1890-1945), ఒక భాషా ఉపాధ్యాయురాలు, ఆమె గేలార్డ్ హై స్కూల్ ప్రిన్సిపాల్‌గా కూడా పనిచేసింది. క్లాడ్ సీనియర్ న్యూజెర్సీ సెటిలర్ల వంశస్థుడు, మాబెల్ జర్మన్ వలసదారుల సంతానం.
షానన్ జీవితంలో మొదటి 16 సంవత్సరాలు గైలార్డ్‌లో గడిపాడు, అక్కడ అతను ప్రభుత్వ పాఠశాలలో చదివాడు, 1932లో గేలార్డ్ హై స్కూల్ నుండి పట్టభద్రుడయ్యాడు. షానన్ మెకానికల్ మరియు ఎలక్ట్రికల్ విషయాల పట్ల మొగ్గు చూపాడు. అతని ఉత్తమ సబ్జెక్టులు సైన్స్ మరియు గణితం. ఇంట్లో అతను విమానాల నమూనాలు, రేడియో-నియంత్రిత మోడల్ బోట్ మరియు అర మైలు దూరంలో ఉన్న స్నేహితుడి ఇంటికి ముళ్ల-తీగ టెలిగ్రాఫ్ వ్యవస్థ వంటి పరికరాలను నిర్మించాడు. పెరుగుతున్నప్పుడు, అతను వెస్ట్రన్ యూనియన్ కంపెనీకి మెసెంజర్‌గా కూడా పనిచేశాడు.
షానన్ యొక్క చిన్ననాటి హీరో థామస్ ఎడిసన్, అతను దూరపు బంధువు అని తరువాత తెలుసుకున్నాడు. షానన్ మరియు ఎడిసన్ ఇద్దరూ జాన్ ఓగ్డెన్ (1609–1682) వారసులు, జాన్ ఓగ్డెన్ ఒక వలస నాయకుడు మరియు అనేక మంది ప్రముఖ వ్యక్తుల పూర్వీకులు.
మూలాలు
వర్గం:శాస్త్రవేత్తలు
కొర్రమట్ట
కొర్రమీను దీనిని బొమ్మె లేదా మట్టగిడస లేదా కొర్రమట్ట అని కూడా అంటారు. ఈ చేప నలుపురంగులో గట్టి దేహంతో హుషారుగా వుండే చేప రకం. దక్షిణాసియా, ఆగ్నేయాసియా ప్రాంతాలలో ఎక్కువగా కనిపించే ఈ చేపరకాన్ని శాస్త్రీయంగా చెన్నాస్ట్రయేటా (Channa striata) అంటారు. తెలంగాణా రాష్ట్ర చేపగా దీనిని ఎంచుకున్నారు.
రూపం అలవాట్లు
కొర్రమట్ట మీటరు వరకూ పొడవు పెరుగుతుంది. భారతదేశంలో వేర్వేరు ప్రాంతాలలో ఎక్కువగా కనిపించే ఈ చేప దక్షిణ చైనా, పాకిస్తాన్, దక్షిణ నేపాల్ బంగ్లాదేశ్, శ్రీలంక ఆగ్నేయాసియా ప్రాంతాలలో కనిపిస్తుంది. మిగిలిన చేపలకంటే సాధారణంగా దొరకె రకాలలో మట్టగిడస కూరకు ఒక ప్రత్యేకత వుంది. తెల్ల చేపల రకం కంటే దీనిలా నల్ల చేపల రకానికి మార్కెట్ రేటు కూడా అదనంగా వుంటుంది. ఇది ముదురు గోధుమ రంగులో దేహం వుంది. దానిపై నల్లటి మసక బారిన చారలు కనిపిస్తాయి. మంచినీటి నదులు, సరస్సులలో వరదలున్నప్పుడు పొలాల నీళ్ళలోనూ బాగా పెరుగుతుంది. బురద నేల లాగా తడి వున్నప్పటికీ ఇది బ్రతికేయగలదు. అందుకే దీన్ని ఎక్కువగా బురద మట్టలు అంటారు. చిన్న చిన్న ఆకులు శైవలాలతో పాటు కప్పలు కప్ప పిల్లలు చిన్న చేపలను ఇవి తింటాయి. గుడ్లు పెట్టడం ద్వారా సంతానొత్పత్తి చేస్తాయి.
ఆహార విలువలు
చేపలు ఉత్తమ పోషకాల్ని అందిస్తాయి. గుండెజబ్బుతో బాధపడుతున్నవారు చేపల్ని తినడం మంచిది. వీటిల్లో 18-20 శాతం మాంసకృత్తులు ఉంటాయి. ఇవి తేలిగ్గా అరుగుతాయి. వీటి మాంసకృత్తుల్లో మనకవసరమైన ఎనిమిదిరకాల అమైనో యాసిడ్లు లభిస్తాయి. ముఖ్యంగా గంధకం కలిగిన లైసీన్‌, మిథియోనిన్‌, సిస్టీన్‌ అమైనోయాసిడ్లు లభిస్తాయి. చేపల... రకం, వయస్సును బట్టి వీటిలో కొవ్వు 0.2 నుండి 20 శాతం వరకూ ఉంటుంది. కానీ, దీనిలో ఉండే కొవ్వు నాణ్యమైనది (పోలి అన్‌శాచురేటెడ్‌ ఫ్యాటీ యాసిడ్స్‌). దీనిలో ఉండే ఒమెగా-3 ఫ్యాటీ ఆసిడ్లు పిల్లల పెరుగుదలకు అవసరం. ఇవి గుండెజబ్బుల్ని కలిగించవు. పిండంలో మెదడు పెరుగుదలకు ఈ కొవ్వు దోహదపడుతుంది. దీనివల్ల నెలలు నిండకుండానే ప్రసవించే ప్రమాదం తగ్గుతుంది. చేప కొవ్వు ద్వారా ఎ, డి, ఇ, కే విటమిన్లు మన శరీరానికి తేలికగా అందుతాయి. సూక్ష్మ పోషకాలైన విటమిన్‌ ఎ, డి చేపల్లో పుష్కలం. థయామిన్‌, రిబోఫ్లేవిన్‌, నియోసిన్లు చేపల్లో అధికంగా ఉంటాయి. ఆకుకూరల ద్వారా లభించే విటమిన్‌ ఎ కన్నా చేపల్లో ఉన్న విటమిన్‌ ఎ తేలిగ్గా అందుతుంది. ఇది మంచి కంటిచూపుకు దోహపడుతుంది. చేపల కాలేయంలో ఉండే విటమిన్‌ డి ఎముకల పెరుగుదలకు కీలకం. ఆహారంలో ఉన్న కాల్షియాన్ని స్వీకరించడానికి, వినియోగానికి విటమిన్‌ డి అవసరం. థయామిన్‌, నియోసిన్‌, రిబోఫ్లేమిన్‌ ఆహారంలో శక్తి వినియోగానికి, విడుదలకు అవసరం. తాజా చేపల్ని తిన్నప్పుడు విటమిన్‌ సి కూడా అందుతుంది. సముద్రపు చేపల్లో అయోడిన్‌ అధికంగా ఉంటుంది. చేపల్లో ఇనుము, కాల్షియం, జింకు, భాస్వరం, ఫ్లోరిన్లు బాగా ఉపయోగపడే రూపంలో ఉంటాయి. చిన్న చేపల్ని (చేతి పరికెలు) ముల్లుతో సహా తిన్నప్పుడు కాల్షియం, భాస్వరం, ఐరన్‌ అధికంగా లభిస్తాయి. కానీ, ముల్లు తీసేసి తింటే ఇవి తక్కువగా లభిస్తాయి. గట్టి ఎముకలకు, పళ్లకు ఫ్లోరిన్‌ అవసరం. రక్తవృద్ధికి హీమోగ్లోబిన్‌ అవసరం. ఇందుకు ఇనుము బాగా తోడ్పడుతుంది. ఇది చేపల్లో విరివిగా లభిస్తుంది. అయోడిన్‌ మెదడు ఎదుగుదలకు దోహదపడుతుంది. ఇది చేపల్లో పుష్కలంగా లభిస్తుంది. ఇది లోపస్థాయిలో ఉన్నప్పుడు గాయిటర్‌ అనే జబ్బు వస్తుంది. మానసిక ఎదుగుదల లేకుండా పోతుంది. జింక్‌ అత్యవసర ఎంజైమ్‌ల ఉత్పత్తికి, నిరోధకశక్తి పెరుగుదలకు, ఆరోగ్యకర చర్మానికి అవసరం.
చేప ప్రసాదంలో ప్రాముఖ్యత
ఉబ్బసం వ్యాధిని నివారించుటకు ప్రతి ఏటా మృగశిర కార్తె రోజున బత్తిని సోదరులు పంపిణీ చేసే మందులో ఈ చేపలను వాడతారు. ఈ చేప ప్రసాదం వల్ల ఉబ్బస వ్యాధిలో ఉపశమనం వుంటోందని భావించడం వల్ల దీనికి రాష్ట్ర ప్రభుత్వం కూడా మత్స్య శాఖ ద్వారా పెంపొందించి కొర్రమీను చేప పిల్లలను సరఫరా చేస్తుంది.
ఇవికూడా చూడండి
వర్గం:చేపలు
రాజూరా (లోకేశ్వరం)
రాజూరా, తెలంగాణ రాష్ట్రం, నిర్మల్ జిల్లా, లోకేశ్వరం మండలంలోని గ్రామం.
ఇది మండల కేంద్రమైన లోకేశ్వరం నుండి 5 కి.మీ. దూరం లోను, సమీప పట్టణమైన భైంసా నుండి 29 కి.మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.
గణాంక వివరాలు
2011 భారత జనగణన గణాంకాల ప్రకారం ఈ గ్రామం 755 ఇళ్లతో, 3064 జనాభాతో 2517 హెక్టార్లలో విస్తరించి ఉంది. గ్రామంలో మగవారి సంఖ్య 1510, ఆడవారి సంఖ్య 1554. షెడ్యూల్డ్ కులాల సంఖ్య 410 కాగా షెడ్యూల్డ్ తెగల సంఖ్య 154. గ్రామం యొక్క జనగణన లొకేషన్ కోడ్ 570282 .పిన్ కోడ్: 504104.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు రెండు, ప్రైవేటు ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి ఉన్నాయి.బాలబడి భైంసాలోను, మాధ్యమిక పాఠశాల మన్మాడ్లోనూ ఉన్నాయి. సమీప జూనియర్ కళాశాల ముధోల్లోను, ప్రభుత్వ ఆర్ట్స్ / సైన్స్ డిగ్రీ కళాశాల భైంసాలోనూ ఉన్నాయి. సమీప వైద్య కళాశాల ఆదిలాబాద్లోను, మేనేజిమెంటు కళాశాల, పాలీటెక్నిక్‌లు నిర్మల్లోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం నిర్మల్లోను, దివ్యాంగుల ప్రత్యేక పాఠశాల భైంసా లోనూ ఉన్నాయి.
ప్రైవేటు వైద్య సౌకర్యం
గ్రామంలోఒక ప్రైవేటు వైద్య సౌకర్యం ఉంది. డిగ్రీ లేని డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా శుద్ధి చేయని నీరు సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
సమాచార, రవాణా సౌకర్యాలు
రాజూరలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. పబ్లిక్ ఫోన్ ఆఫీసు గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. ట్రాక్టరు సౌకర్యం గ్రామానికి 5 నుండి 10 కి.మీ. దూరంలో ఉంది. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జాతీయ రహదారి, రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 5 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
రాజూరలో భూ వినియోగం కింది విధంగా ఉంది:
ఉత్పత్తి
రాజూరలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, ప్రత్తి, మొక్కజొన్న
మొగలిరేకులు
మొగలిరేకులు జెమినీ టీవీలో ప్రసారమైన తెలుగు డైలీ ధారావాహిక. బిందునాయుడు రచన, మంజులానాయుడు దర్శకత్వంలో 2008, ఫిబ్రవరి 18 నుండి 2013, మే 24 వరకు ప్రసారమయింది. ఐదు సంవత్సరాలపాటు ప్రసారమైన ఈ ధారావాహికలో సాగర్, షీలా, ఇంద్రనీల్, మేధా ప్రధాన పాత్రల్లో నటించారు. ఇది చక్రవాకం తరువాత జెమినీ టీవీలో ఎక్కువకాలం ప్రసారమై అత్యంత ప్రజాదరణ పొందిన ధారావాహికగా నిలిచింది. ప్రేక్షకుల కోరిక మేరకు 2016, మే 6 నుండి మధ్యాహ్నం గం. 1:30 ని.లకు జెమిని టివిలో పునఃప్రసారం చేస్తున్నారు.
వేర్వేరు సందర్భాల్లో జీవితంలో ఎదురు దెబ్బలు తిన్న ఐదుగురు అనాథల కథ ఇది. ఈ ధారావాహిక పగ నేపథ్యంలో సాగుతుంది. సీజన్ 1లో ఐదుగురు అనాథలలో పెద్దవాడైన ధర్మా తనకంటే చిన్నవాళ్ళు అయిన సత్య, దయా, శాంతి, కీర్తనల బాగోగులు చూసుకుంటూ తన తల్లిదండ్రుల మరణానికి ప్రతీకారం తీర్చుకోవాలనుకుంటుంటాడు. ఈ కథలో చాలా మలుపులు, సామాజిక బాధ్యతలపై స్పందనలు ఉన్నాయి. సీజన్ 2లో వారి పిల్లలు మహీధర్ నాయుడు/మున్నా, దేవి, దుర్గా, పల్లవి, ఈశ్వర్, సింధుల నేపథ్యంలో కథ సాగుతుంది.
సారాంశం
ధర్మా, సత్య, దయా అనే ముగ్గురు యువకులతో, వారి చిన్న చెల్లెలు శాంతితో ఈ ధారావాహిక కథ ప్రారంభమవుతుంది. వారి తల్లిదండ్రులు, అమ్మమ్మను వారి సవతి అమ్మమ్మ, మేనమామలు హత్య చేస్తారు. పొరుగింటి పాప కీర్తనతో కలిసి హైదరాబాదుకు బయలుదేరాలని నిర్ణయించుకుంటారు. కాని ముగ్గురు అన్నలు, కీర్తన హైదరాబాదుకు చేరుకుంటారు, వారి సోదరి శాంతి సోదరుల నుండి విడిపోయి మామయ్య, సవతి అమ్మమ్మతో కలిసి జీవిస్తుంది.
కథానాయకుడు ఎసిపి ఆర్కె నాయుడు (తరువాత డిజిపి, ముంబై) కఠినమైన, డైనమిక్, బాధ్యతాయుతమైన ఐపిఎస్ అధికారి, శాంతిని మామ, బామ్మల బారి నుండి కాపాడిన తరువాత ఆమెను వివాహం చేసుకుంటాడు. ఆర్కె, సెల్వా మధ్య శత్రుత్వాన్ని తెచ్చే చట్టవిరుద్ధమైన కార్యకలాపాలకు పాల్పడే సెల్వా స్వామిని ధర్మా కలుస్తాడు.
ఎన్నో అపార్థాల తరువాత ధర్మా, శాంతి సోదరుడని తెలుసుకున్న ఆర్కె, ధర్మా నిజాయితీగల మనిషి అని స్నేహితుడు సెల్వాకు అతని కార్యకలాపాలలో సహాయం చేస్తున్నాడని నిర్ధారణకు వస్తాడు. శాంతి తల్లిదండ్రుల మరణానికి కారణమైన వారిని పట్టుకుంటానని ఆర్.కె., ధర్మాకు వాగ్దానం చేస్తాడు. ధర్మా, కీర్తన, సెల్వాల మధ్య ముక్కోణపు ప్రేమకథ గందరగోళంగ ఉంటుంది. (ధర్మాని కాపాడినందుకు సెల్వను వివాహం చేసుకోవాలని కీర్తనను సెల్వా తల్లి బ్లాక్ మెయిల్ చేస్తుంది) ఫలితంగా ధర్మా, ఆర్కె, సెల్వాలకు తీవ్రమైన శత్రుత్వం ఏర్పడుతుంది. వారిని చంపడానికి బాంబు పేలుడు ప్రణాళికలు జరుగుతాయి. ఫలితంగా దయా, ఆర్కె, శాంతిలు చనిపోతారు. వారి కుమారుడు మహీధర్ నాయుడి మిగులుతాడు.
అటు తరువాత ధారావాహిక రెండవ తరానికి చేరుకుంటుంది. ఇందులో ఆర్కె నాయుడు కుమారుడు మున్నా (మహీధర్ నాయుడు) ను కథానాయుకుడిగా ఉంటాడు. బాంబు పేలుడు కారణంగా అనాథగా ఉన్న మహీధర్ నాయుడు, డాన్ సికందర్ భాయ్ చేత నేరపూరిత వాతావరణంలో పెరుగుతాడు. మున్నా సెల్వా మేనకోడలు అయిన దేవితో ప్రేమలో పడతాడు. దేవి, సెల్వా భార్య మీనాక్షిని పోలి ఉన్నందున తనతో అనుబంధం ఏర్పడిందని సెల్వా అనుకుంటాడు. అందువల్ల అతను తన పెద్ద కుమారుడు ఈశ్వర్‌కు దేవితో వివాహం చేయాలని నిర్ణయించుకుంటాడు. కొన్ని ఘర్షణల కారణంగా మున్నా, ఈశ్వర్ లు గొడవ పడుతారు. మున్నా, దేవి స్నేహితులు అవుతారు, పెళ్ళికి ముందు రోజు మున్నా పట్ల ఆమెకున్న నిజమైన భావాలను వెల్లడిస్తుంది. ఈశ్వర్, అతని అమ్మమ్మలను ఇబ్బంది పెడుతున్న కారణంగా ఈశ్వర్‌తో ఆమె వివాహం నిలిపివేయబడుతుంది. మున్నా, దేవి వివాహం చేసుకుంటారు. మున్నా తన నేర జీవితంలో భాగంగా డిజిపి ఆర్కెపై దాడి చేయడానికి కుట్ర పన్ని, అతని మంచి స్వభావం కారణంగా దాడి చేయకపోగా, ఆర్కె తన తండ్రి అని తెలుసుకుంటాడు. మున్నా తన తండ్రికి ఎదురుపడలేక తన గుర్తింపును దాచిపెట్టి, తన పేరును 'మహేంద్ర' గా మార్చుకుని, గ్రామీణ ప్రజలకు సేవ చేయడానికి ఏహెచ్ఎస్ అనే ఆరోగ్య సేవను ప్రారంభిస్తాడు. బాంబు పేలుడు నుండి ఆర్కె రక్షించబడి తిరిగి వస్తాడు. అతను దూరంగా ఉన్నప్పుడు, తన భర్త మున్నా తిరిగి వచ్చే వరకు తనకు రక్షణ అవసరమని చెప్పి తన గుర్తింపును దాచిపెట్టి ఆర్కె కుటుంబంతో కలిసి ఉండటానికి దేవి వెళ్తుంది. ఇంతలో, సెల్వా స్వామి ద్వారా మున్నా (మహీధర్) తన కుమారుడే అని అని ఆర్కే తెలుసుకుంటాడు. తల్లిదండ్రుల శత్రుత్వం గురించి తెలుసినా పల్లవి, దుర్గా ఒకరినొకరు ప్రేమించుకుంటారు. ఆర్కే కుటుంబం దేవిని తమ కోడలిగా అంగీకరిస్తుంది, దేవి గర్భం దాల్చుతుంది. సెల్వా కుమారుడు ధర్మా, సత్య కుమార్తెతో వివాహం చేసుకోవడం ద్వారా ఆర్కె & సెల్వా యొక్క రెండు కుటుంబాలు ఒకటి కావడంతో కథ ముగుస్తుంది. ధర్మా సజీవంగా ఉందని వారు తెలుసుకుంటారు.
ఇతర లంకెలు
వర్గం:తెలుగు ధారావాహికలు
ఘోస్ట్ ఫెస్టివల్
ఘోస్ట్ ఫెస్టివల్, దీనిని జోంగ్యువాన్ ఫెస్టివల్ అని కూడా పిలుస్తారు. ప్రధానంగా ఈ పండుగను శ్రీలంక లో జరువుతారు. (సాంప్రదాయ చైనీస్: 中元節; సరళీకృత చైనీస్: 中元节) ఇది బౌద్ధమతం, కొన్ని తూర్పు ఆసియా దేశాలలో జరిగే సాంప్రదాయ తావోయిస్ట్, బౌద్ధ పండుగ. చైనీస్ క్యాలెండర్ (ఒక చాంద్రమాన క్యాలెండర్) ప్రకారం, ఘోస్ట్ ఫెస్టివల్ ఏడవ నెలలోని 15వ రాత్రి (దక్షిణ చైనాలోని కొన్ని ప్రాంతాల్లో 14వ రాత్రి) జరుగుతుంది.
సంస్కృతి
చైనీస్ సంస్కృతిలో, చంద్ర క్యాలెండర్‌లో ఏడవ నెలలోని పదిహేనవ రోజును ఘోస్ట్ డే అని పిలుస్తారు. సాధారణంగా ఏడవ నెలను ఘోస్ట్ మంత్ (鬼月)గా పరిగణిస్తారు, దీనిలో మరణించిన పూర్వీకులతో సహా దెయ్యాలు, ఆత్మలు బయటకు వస్తాయి. క్వింగ్మింగ్ ఫెస్టివల్ (లేదా టోంబ్ స్వీపింగ్ డే, వసంతకాలంలో) డబుల్ నైన్త్ ఫెస్టివల్ (శరదృతువులో) రెండింటి నుండి భిన్నంగా ఉంటుంది, ఇందులో జీవించి ఉన్న వారసులు ఘోస్ట్ ఫెస్టివల్ సమయంలో మరణించిన వారి పూర్వీకులకు నివాళులర్పిస్తారు. జీవించి ఉన్నవారిని సందర్శిస్తారని నమ్ముతారు.
నమ్మకాలు
పదిహేనవ రోజున స్వర్గం, నరకం, జీవుల రాజ్యాలు తెరిచి ఉంటాయి. టావోయిస్ట్‌లు, బౌద్ధులు మరణించిన వారి బాధలను మార్చడానికి, విముక్తి చేయడానికి ఆచారాలను నిర్వహిస్తారు. ఘోస్ట్ మాసానికి అంతర్లీనంగా మరణించిన వారిని ఆరాధించడం, సంప్రదాయబద్ధంగా సంతానం వారి పూర్వీకులకు వారి మరణం తర్వాత కూడా విస్తరించింది. ఈ మాసంలో జరిగే కార్యక్రమాలలో ఆచారబద్ధమైన ఆహార నైవేద్యాలు, ధూపం వేయడం, జాస్ పేపర్‌ను కాల్చడం, పూర్వీకుల సందర్శన ఆత్మల కోసం బట్టలు, బంగారం, ఇతర మంచి వస్తువులు వంటి వస్తు వస్తువుల పేపియర్-మాచే రూపంలో ఉంటాయి. కుటుంబంలో మరణించిన ప్రతి ఒక్కరికీ విస్తారమైన భోజనం (తరచుగా శాఖాహారం భోజనం) ఖాళీ సీట్లతో వడ్డిస్తారు, మరణించినవారిని వారు ఇప్పటికీ జీవిస్తున్నట్లుగా భావిస్తారు. పూర్వీకుల ఆరాధన అనేది ఘోస్ట్ ఫెస్టివల్ నుండి క్వింగ్మింగ్ ఫెస్టివల్‌ను వేరు చేస్తుంది ఎందుకంటే రెండోది మరణించిన వారందరికీ నివాళులు అర్పించడం, అదే యువ తరాలతో సహా, మొదటిది పాత తరాలను మాత్రమే కలిగి ఉంటుంది. ఇతర ఉత్సవాల్లో చిన్న కాగితపు పడవలు, లాంతర్లను కొనుగోలు చేయడం, నీటిపై విడుదల చేయడం వంటివి ఉండవచ్చు, ఇది పూర్వీకులు, ఇతర దేవతలు కోల్పోయిన దెయ్యాలు, ఆత్మలకు దిశానిర్దేశం చేయడాన్ని సూచిస్తుంది.
బౌద్ధం
బౌద్ధ పండుగగా: ఆధునిక ఘోస్ట్ ఫెస్టివల్ మూల కథ, ప్రాచీన భారతదేశం నుండి ఉద్భవించింది, యులాన్‌పెన్ లేదా ఉల్లంబన సూత్రం అని పిలువబడే మహాయాన గ్రంథం నుండి ఉద్భవించింది. మౌద్గల్యాయన అభిజ్ఞను సాధించి, మరణించిన తన తల్లిదండ్రుల కోసం వెతకడానికి కొత్తగా కనుగొన్న శక్తులను ఉపయోగిస్తాడు. మౌద్గల్యయన మరణించిన తన తల్లి ప్రేత లేదా ఆకలితో ఉన్న ప్రేత రాజ్యంలో పునర్జన్మ పొందిందని తెలుసుకుంటాడు. ఆమె వృధా పరిస్థితిలో ఉంది, మౌద్గల్యాయన ఆమెకు ఒక గిన్నె అన్నం ఇచ్చి సహాయం చేయడానికి ప్రయత్నించాడు. దురదృష్టవశాత్తు ప్రేతగా, ఆమె అన్నం మండే బొగ్గుగా రూపాంతరం చెందడంతో తినలేకపోయింది. మౌద్గల్యయన అప్పుడు బుద్ధుడిని సహాయం చేయమని అడుగుతాడు; ప్రవరణ (వర్షాకాలం ముగింపు లేదా వస్సా) సమయంలో సంఘ లేదా సన్యాసుల సంఘానికి ఇష్టపూర్వకంగా ఆహారం అందించడం ద్వారా ఈ జీవితంలో గత ఏడు జన్మలలో ఒకరి ప్రస్తుత తల్లిదండ్రులకు, మరణించిన తల్లిదండ్రులకు ఎలా సహాయం చేయవచ్చో బుద్ధుడు వివరిస్తాడు. ఇది సాధారణంగా ఏడవ నెల 15వ రోజున జరుగుతుంది.
దక్షిణ, ఆగ్నేయాసియాలో (కంబోడియా ప్చుమ్ బెన్‌తో సహా) పండుగ థెరవాదన్ రూపాలు చాలా పురాతనమైనవి, ఇది పాలీ కానన్‌లోని పెటావత్తు నుండి ఉద్భవించింది, ఇది బహుశా 3వ శతాబ్దపు BCకి చెందినది. పెటావత్తు ఖాతా స్థూలంగా యులన్‌పెన్ సూత్రంలో నమోదు చేయబడిన దానితో సమానంగా ఉంటుంది, అయితే ఇది మొగ్గల్లాన కంటే శిష్యుడైన సారిపుట్ట, అతని కుటుంబానికి సంబంధించినది.
పరిశీలన
చైనీస్ క్యాలెండర్ ప్రకారం ఏడవ నెలలో ఘోస్ట్ ఫెస్టివల్ జరుగుతుంది. ఇది పౌర్ణమి, కొత్త సీజన్, శరదృతువు పంట, బౌద్ధ సన్యాసుల సన్యాసం శిఖరం, పూర్వీకుల పునర్జన్మ, స్థానిక సమాజం సమావేశ సమయంలో కూడా వస్తుంది. ఈ నెలలో, నరక ద్వారాలు తెరవబడతాయి. దెయ్యాలు భూమిపై స్వేచ్ఛగా తిరుగుతాయి, అక్కడ వారు ఆహారం, వినోదాన్ని కోరుకుంటారు. ఈ దయ్యాలు చనిపోయిన తర్వాత వారికి నివాళులు అర్పించడం మరచిపోయిన వారి పూర్వీకులు లేదా సరైన ఆచారాన్ని పంపని వారికి పూర్వీకులు అని నమ్ముతారు. వారు పొడవాటి సూది-సన్నని మెడను కలిగి ఉన్నారు, ఎందుకంటే వారికి వారి కుటుంబం ఆహారం ఇవ్వలేదు, లేదా శిక్షగా వారు మింగలేరు. కుటుంబ సభ్యులు వారి మరణించిన బంధువులకు ప్రార్థనలు చేస్తారు, ఆహారం, పానీయాలను అందిస్తారు, హెల్ బ్యాంక్ నోట్లు, ఇతర రకాల జాస్ పేపర్లను కాల్చారు. జాస్ పేపర్ వస్తువులు మరణానంతర జీవితంలో విలువను కలిగి ఉన్నాయని నమ్ముతారు, భౌతిక ప్రపంచానికి సంబంధించిన కొన్ని అంశాలలో చాలా పోలి ఉంటాయి. దయ్యాలను ప్రసన్నం చేసుకోవడానికి ప్రజలు పేపర్ ఇళ్లు, కార్లు, సేవకులు, టెలివిజన్‌లను తగులబెడతారు. ఈ నిరాశ్రయులైన ఆత్మలు వారి జీవితాల్లోకి చొరబడకుండా, దురదృష్టాన్ని తీసుకురాకుండా ఉండటానికి కుటుంబాలు ఇతర తెలియని సంచరించే దెయ్యాలకు నివాళులు అర్పిస్తారు. ఏడవ నెల పద్నాలుగో రోజున దెయ్యాలకు పెద్ద విందు నిర్వహిస్తారు, ప్రజలు ఆహార పదార్థాల నమూనాలను తీసుకువచ్చి వాటిని నైవేద్యాల పట్టికలో ఉంచి దయ్యాలను ప్రసన్నం చేసుకోవడానికి, దురదృష్టాన్ని దూరం చేస్తారు. మరచిపోయిన పూర్వీకుల కోల్పోయిన ఆత్మలను మరణానంతర జీవితానికి ప్రతీకాత్మకంగా మార్గనిర్దేశం చేసేందుకు లోటస్ ఆకారపు లాంతర్లు వెలిగించి, నదులలో, సముద్రాలలో వదులుతారు.
మూలాలు
వర్గం:పండుగలు
అలాయ్ బలాయ్
ప్రారంభం
ఈ ఉత్సవంలో అన్ని ప్రాంతాల్లో, అన్ని విభాగాల వ్యక్తులు, రాజకీయ ప్రముఖులు హాజరవుతారు. తెలంగాణ గ్రామీణ ప్రాంతం యొక్క ఒక విలక్షణ వాతావరణంలో రూపొందించినవారు, దాని సంప్రదాయ ఆహారం రుచికరమైన ఆహారం పండుగ ప్రసిద్ధి చెందింది.
ఇతర లంకెలు
వర్గం:తెలంగాణ పండుగలు వర్గం:పండుగలు
పెద్ద రామిరెడ్డి గారి పల్లి
పెద్ద రామిరెడ్డి గారి పల్లి వైఎస్ఆర్ జిల్లా, రాయచోటి మండలానికి చెందిన రెవెన్యూయేతర గ్రామం
క్యాబ్ స్టోరీస్
thumb క్యాబ్‌ స్టోరీస్‌ 2021లో విడుదలకానున్న తెలుగు సినిమా. దివి, గిరిధర్‌, ధన్‌రాజ్‌, ప్రవీణ్‌ ప్రధానపాత్రల్లో ఇమేజ్‌స్పార్క్‌ ఎంటర్‌టైన్‌మెంట్‌ పతాకంపై ఎస్‌.కృష్ణ నిర్మించిన ఈ చిత్రానికి కేవీఎన్‌ రాజేష్‌ దర్శకత్వం వహించాడు. ఈ సినిమా ట్రైల‌ర్‌ని 2021, మే 25న తమన్నా విడుద‌ల చేసింది. ఈ సినిమా ఈ నెల 28న స్పార్క్‌ ఓటీటీలో విడుదలైంది.
కథ నేపథ్యం
క్యాబ్‌లో కలసి ప్రయాణం చేసిన నలుగురు వ్యక్తుల జీవితంలో ఎలాంటి పరిణామాలు చోటు చేసుకున్నాయన్నదే సినిమా కథ.
మూలాలు
వర్గం:2021 తెలుగు సినిమాలు
మేఘాలయ ముఖ్యమంత్రులు
భారత రాజ్యాంగం ప్రకారం రాష్ట్ర ముఖ్యమంత్రిని గవర్నరు నియమిస్తారు. రాజ్యాంగం ప్రకారం గవర్నరే రాష్ట్ర పరిపాలకుడు అయినప్పటికి ఆయనకు ఎటువంటి పరిపాలనాధికారాలు ఉండవు. మేఘాలయ శాసనసభకు ఎన్నికల తరువాత, రాష్ట్ర గవర్నర్ సాధారణంగా మెజారిటీ సీట్లు ఉన్న పార్టీని (లేదా సంకీర్ణాన్ని) ప్రభుత్వాన్ని ఏర్పాటు చేయడానికి ఆహ్వానిస్తారు. అసెంబ్లీకి సమిష్టిగా బాధ్యత వహించే మంత్రుల మండలి ముఖ్యమంత్రిని గవర్నర్ నియమిస్తాడు. అసెంబ్లీ విశ్వాసం దృష్ట్యా, ముఖ్యమంత్రి పదవీకాలం ఐదేళ్లు.
పెట్టుబడిదారీ విధానం
పెట్టుబడిదారీ విధానం అనేది ఉత్పత్తి వ్యవస్థలను ప్రైవేటు సంస్థల చేతుల్లో ఉంచడం, తద్వారా వారు లాభార్జన కోసం పనిచేసేలా ప్రోత్సహించడంపై ఆధారపడ్డ ఆర్థిక వ్యవస్థ. మూలధన సమీకరణ, పోటీ మార్కెట్లు, ధరల వ్యవస్థ, ప్రైవేట్ ఆస్తి, ఆస్తి హక్కుల గుర్తింపు, స్వచ్ఛంద మార్పిడి మరియు వేతన కార్మికులు. పెట్టుబడిదారీ మార్కెట్ ఆర్థిక వ్యవస్థలో, నిర్ణయం తీసుకోవడం మరియు పెట్టుబడులు సంపద, ఆస్తి, మూలధనాన్ని నిర్వహించగల సామర్థ్యం లేదా మూలధన, ఆర్థిక మార్కెట్లలో ఉత్పత్తి సామర్థ్యం యజమానులచే నిర్ణయించబడతాయి. అయితే ధరలు మరియు వస్తువులు మరియు సేవల పంపిణీ ప్రధానంగా వస్తువులు, సేవల పోటీ ద్వారా నిర్ణయించబడతాయి.
క్రిస్ జెంక్స్. కోర్ సోషియోలాజికల్ డైకోటోమీస్. "పెట్టుబడిదారీ విధానం, ఉత్పత్తి విధానంగా, ఉత్పత్తి మరియు మార్పిడి యొక్క ఆర్థిక వ్యవస్థ . ఇది లాభం కోసం మార్కెట్‌లోని వస్తువుల ఉత్పత్తి మరియు అమ్మకం వైపు దృష్టి సారిస్తుంది.   ఇక్కడ వస్తువుల తయారీ అనేది కార్మికుల అధికారికంగా ఉచిత శ్రమను ఉపయోగించడాన్ని కలిగి ఉంటుంది. కార్మికునికి చెల్లించే వేతనాలు మరియు అతను/ఆమె ఉత్పత్తి చేసే వస్తువు విలువ మధ్య వ్యత్యాసం పరంగా ఆ లాభాన్ని పొంద డానికి   ఉత్పత్తి   దారులు కార్మికుల శ్రమ నుండి అదనపు విలువను సంగ్రహించే వస్తువులను సృష్టించడానికి తక్కువ  వేతనానికి మార్పిడి చేస్తారు. . లండన్; థౌజండ్ ఓక్స్, CA; న్యూఢిల్లీ. ఋషి. p. 383.
మూలాలు
వర్గం:ఆర్థిక వ్యవస్థ
కుళందై ఉళ్ళం
కుళందై ఉళ్ళం (తమిళం: குழந்தை உள்ளம்) 1969లో విడుదలైన ఒక తమిళ చలనచిత్రం. ఈ చిత్రాన్ని సావిత్రి నిర్మించి దర్శకత్వం వహించారు. ఈ చిత్రంలో జెమిని గణేశన్, సావిత్రి, వాణిశ్రీ తదితరులు నటించారు. సావిత్రి దర్శకత్వంలోనే 1968లో తెలుగులో వచ్చిన చిన్నారి పాపలు సినిమాను తమిళంలో ఈ సినిమాగా పునర్మించారు.
వర్గం:తమిళ సినిమాలు
వేపకంపల్లి
వేపకంపల్లి గుంటూరు జిల్లా, కారంపూడి మండలానికి చెందిన గ్రామం
అశ్వతి పిళ్ళై
తొలినాళ్ళ, వ్యక్తిగత జీవితం
పిళ్ళై తల్లి గాయత్రి, తండ్రి వినోద్ పిళ్ళై. ఈమె తమిళనాడు లోని తకలే దెగ్గరలోని గ్రామంలో జన్మించారు. నాలుగవ తరగతి వరకు బెంగళూరులోని నేషనల్ పబ్లిక్ స్కూల్ లో చదివారు. వారి తండ్రి బాడ్మింటన్ ఆడటం చూసి ఈ ఆట మీద ఆసక్తి పెంచుకున్నారు. 2009 లో పిళ్ళై వాళ్ళ తండ్రి ఉద్యోగం వలన కుటుంబం అంతా స్వీడన్లో స్థిరబడ్డారు. స్వీడన్ లో ఇంటెర్నేషనెల్లా ఏంగ్లేస్కా స్కోలన్ లో చదువుకున్నారు. 12వ తరగతిలో గణిత శాస్త్రం, జీవన శాస్త్రం చదివారు. క్రీడాకారులలో కారోలిన్ మారిన్, నటులలో దీపికా పదుకోని ఇష్టపడుతారు.
కేసరి (అయోమయ నివృత్తి)
కేసరి వానర వీరుడు. ఇతనికి అంజన వలన హనుమంతుడు జన్మించాడు.